PolyAgent/wiki_georgian_en_parallel_20231101 huggingface dataset:
ყირიმი

ყირიმი — ნახევარკუნძული სამხრეთ უკრაინაში. ფართობი 27 000 კმ². დასავლეთით და სამხრეთით აკრავს შავი ზღვა, აღმოსავლეთით — აზოვის ზღვა. ჩრდილოეთით პერეკოპის ვიწრო ყელით უკავშირდება აღმოსავლეთ ევროპის ვაკეს. ყირიმის აღმოსავლეთ კიდეზე, შავსა და აზოვის ზღვებს შორის, მდებარეობს ქერჩის ნახევარკუნძული, დასავლეთით ყირიმი ბოლოვდება თარხანკუთის ნახევარკუნძულით. ყირიმის ჩრდილო-აღმოსავლეთ სანაპიროს გასწვრივ აზოვის ზღვის წყალმარჩხი ყურეებია, რომლებიც ზღვიდან გამოყოფილა ქვიშიანი არაბატის ცელათი. ყირიმის ჩრდილოეთი დიდი ნაწილი სტეპური ვაკეა, სამხრეთი მცირე ნაწილი უკავია ყირიმის მთებს, რომელთა ძირზე ყირიმის სამხრეთი ნაპირის ვიწრო ზოლია. ნახევარკუნძულის უმეტესი ნაწილი შედის ყირიმის ავტონომიური რესპუბლიკის შემადგენლობაში.
სასარგებლო წიაღისეულებიდან ყირიმში არის რკინის მადანი, ტბებში — მარილები, სამკურნალო ტალახი და სხვა. ჰავა ყირიმის ჩრდილოეთ ნაწილში ზომიერად თბილია. სამხრეთ სანაპიროზე ჰავა ხმელთაშუა ზღვის ტიპისაა. მდინარეები წყალმცირეა. აღსანიშნავია მდინარეები ჩორნაია, ბელბეკი, კაჩა, ალმა, სალგირი და სხვა. არის რამდენიმე დიდი მლაშე ლიმანური ტბა, მათ შორის კრასნოე, სტაროე, საქსკოე და სხვა. ყირიმის ჩრდილოეთ ნაწილში განვითარებულია წაბლა ნიადაგი, ცენტრალურ ნაწილში — სამხრეთის შავმიწები. მთები შემოსილია მუხნარითა და წიფლნარით, ალაგ-ალაგ ფიჭვნარია. სამხრეთ ნაპირზე ხმელთაშუა ზღვის მცენარეულობაა. მთავარი ქალაქები და კურორტებია: სიმფეროპოლი, სევასტოპოლი, ქერჩი, იალტა, მისხორი, ალუპკა, სიმეიზი, გურზუფი, ალუშტა.
ისტორია
ყირიმში ადამიანის ცხოვრების უძველესი კვალი განეკუთვნება პალეოლითის ეპოქას. ძველი წელთაღრიცხვის I საუკუნის II ნახევარში ყირიმი დაიპყრეს რომაელებმა, ახალი წელთაღრიცხვის III-IV საუკუნეებში შეიჭრნენ სხვადასხვა მომთაბარე ტომები, IV-V საუკუნეებში კი ბიზანტიის ექსპანსიის ობიექტი გახდა. X საუკუნეში ყირიმის აღმოსავლეთი ნაწილი ტმუტარაკანის სამთავროს შემადგენლობაში მოექცა. XIII საუკუნეში ყირიმში თათარ-მონღოლები შეიჭრნენ და იქ ოქროს ურდოს ყირიმის ულუსი შექმნეს. XIII-XV საუკუნეებში ყირიმში გაჩნდა გენუელთა სავაჭრო ქალაქები, ოქროს ურდოს დაშლის შემდეგ, 1443 წელს წარმოიქმნა ყირიმის სახანო. 1783 წელს რუსეთს შეუერთდა. 1784 წელს შევიდა ტავრიდის ოლქში (1787 წლიდან გუბერნია), ცენტრი ქალაქი სიმფეროპოლი.
მეორე მსოფლიო ომის დროს ყირიმში მძიმე ბრძოლები მიმდინარეობდა. აქ იბრძოდნენ პარტიზანული რაზმები, იატაკქვეშა ორგანიზაციები. 1944 წლის მაისში ყირიმი გაათავისუფლა წითელმა არმიამ. 1954 წელს ყირიმის ოლქი რსფსრ-ის შემადგენლობიდან გამოვიდა და შევიდა უკრაინის საბჭოთა სოციალისტური რესპუბლიკის შემადგენლობაში.
2014 წლის კრიზისის შემდეგ, რუსეთმა ნახევარკუნძულის ანექსია მოახდინა. ქვეყნების უმრავლესობა კვლავ მიიჩნევს ყირიმს უკრაინის შემადგენელ ნაწილად.
რესურსები ინტერნეტში
ყირიმი — გეოგრაფიული ენციკლოპედია
ყირიმი — ენციკლოპედია ბრიტანიკა
ლიტერატურა
Муратов М. В., Краткий очерк геологического строения Крымского полуострова, М., 1960;
Кириллов И. А., Удивительный полуостров, Симферополь, 1963;
История и археология древнего Крыма, К., 1957;
История и археология средневекового Крыма, М., 1958.
უკრაინის ნახევარკუნძულები
ყირიმი
ვაზა

ვაზა შეიძლება იყოს:
ვაზა — სხვადასხვა მოყვანილობის მხატვრულად გაფორმებული ჭურჭელი
ვაზა (ან ვასა) — შვედური საბრძოლო ხომალდი
ვაზა — ევროპის სამეფო დინასტია
სიგრიდ ერიკსდოტერი ვაზა — შვედი პრინცესა (1566—1633)
ნაჩერქეზევი

ნაჩერქეზევი — ადგილი საჩხერის დასავლეთ ნაწილში, სადაც აღმოჩენილია ადრინდელი ბრინჯაოს (ძვ. წ. III ათასწლეულის I ნახევარი და შუა წლები) სამაროვანი.
გათხრები ჩატარდა 1939, 1951 (ბორის კუფტინი) და 1955 (ოთარ ჯაფარიძე) წლებში. სამაროვანი წარმოადგენს გორასამარხს, რომლის ყრილში ჩაშვებული იყო ცალკეული სამარხები. ნაჩერქეზევის გორასამარხი ხელოვნურია, შექმნილია რიყის ქვების ყრილისაგან. ძირითადი სამარხები მოთავსებული ყოფილა ბორცვის ძირზე და წარმოადგენდა საგანგებოდ ამოღებულ სამარხ ორმოებს საკუთარი ქვაყრილებით, რომელთა შერწყმის შედეგად შეიქმნა მთლიანი ბორცვი.
სამარხები ინდივიდუალური იყო (ერთგან ორი მიცვალებულია). ქალები ესვენენ მარჯვნივ გვერდზე. მამაკაცები — მარცხენაზე, თავით აღმოსავლეთისკენ. აღმოჩენილია ე. წ. მტკვარ-არაქსის კულტურის ტიპის კერამიკა, სპილენძ-ბრინჯაოს მრავალნაირი იარაღი და სამკაული. ანალოგიური ძეგლები ცნობილია საქართველოს სხვა ადგილებშიც (ცარცის გორა, პასიეთის გორასამარხი და სხვა). ნაჩერქეზევის სამაროვანი გვაროვნული საზოგადოების რიგითი წევრების საგვარეულო სამარხებია. როგორც ჩანს, ქონებრივი დიფერენცია ჯერ კიდევ არ იყო ღრმად წასული. აღმოჩენილი მასალა მიუთითებს ბრინჯაოს მეტალურგიის მაღალ დონეზე და მჭიდრო კულტურულ ურთიერთობაზე იმ დროის მოწინავე რაიონებთან (თრიალეთი, წინა აზია და სხვა).
ლიტერატურა
საქართველოს არქეოლოგია, თბ., 1959;
ჯაფარიძე ო., ქართველი ტომების ისტორიისათვის ლითონის წარმოების ადრეულ საფეხურზე, თბ., 1961;
Куфтин Б. А., Археологическая маршрутная экспедиция 1945 года в Юго-Осетию и Имеретию, Тб., 1949;
საჩხერის მუნიციპალიტეტის არქეოლოგიური ძეგლები
კბილნაპრალასებრნი

კბილნაპრალასებრნი (Solenodontidae) — ძუძუმწოვრების ოჯახი მწერიჭამიების რიგისა. მათი სხეულის სიგრძე 30-35 სმ. დაფარულია უხეში ბალნით. აქვთ ვიწრო, ხორთუმისებური და წვრილი დინგი. გავრცელებული არიან დიდი ანტილის კულნძულებზე. ოჯახში 1 გვარია — კბილნაპრალა (Solenodon), რომელიც 2 სახეობას მოიცავს: ჰაიტურ კბილნაპრალას (Solenodon paradoxus) დაკუბურ კბილნაპრალას (Atopogale cubana). კბილნაპრალასებრნი ცხოვრობენ ტყეში. აქტიური არიან ღამით. იკვებებიან მწერებით, ჭიებით, მოლუსკებით, ბაყაყებით, ხვლიკებით.
ლიტერატურა
მწერიჭამიები
მარუშა

მარუშა აფროდიტე გლაისი ცნობილი ფსევდონიმით მარუშა (Marusha) (დ. 18 ნოემბერი, 1966) — გერმანელი მუსიკალური პროდიუსერი. აქტიური იყო 1990-იან წლებში და ევროპაში რამდენიმე ჰიტ-სინგლი ჰქონდა. იგი მოღვაწეობს ელექტრონიკის, მხიარული ჰარდკორის და ბრეიკბიტის ჟანრებში.
დისკოგრაფია
ალბომები
1994 - Raveland (გერმანია - #4)
1995 - Wir (გერმანია - #81)
1998 - No Hide No Run (გერმანია - #94)
2002 - Nonstop (მიქსები)
2004 - Offbeat
2007 - Heat
2012 - Club Arrest
რესურსები ინტერნეტში
ოფიციალური საიტი
დაბადებული 18 ნოემბერი
დაბადებული 1966
კლუბური დიჯეები
გერმანელი დიჯეები
ქალი დიჯეები
გერმანელი ჰაუს-მუსიკოსები
გერმანელი ტექნო-მუსიკოსები
ევროდენს მუსიკოსები
გერმანელი ტრანს-მუსიკოსები
მხიარული ჰარდკორის მუსიკოსები
მარკეტა გრეგოროვა

მარკეტა გრეგოროვა (დ. 14 იანვარი, 1993, მოსტი, ჩეხეთი) — ჩეხი პოლიტიკოსი, რომელიც აირჩიეს ევროპარლამენტის წევრად 2019 წლის არჩევნებში. ის წარმოადგენს ჩეხეთის მეკობრეების პარტიას . გრეგოროვა არის ევრონესტის საპარლამენტო ასამბლეის დელეგაციის ვიცე-თავმჯდომარე, ასევე საერთაშორისო ვაჭრობის კომიტეტისა და საგარეო ჩარევების სპეციალური კომიტეტის წევრი, რომელიც მუშაობს დეზინფორმაციასა და სხვა ნებისმიერი საგარეო ჩარევის საკითხებზე ევროკავშირის მასშტაბით.
ადრეული სამუშაო
გრეგოროვა 2014 წლის ევროპარლამენტის არჩევნებში მესამე რეიტინგული კანდიდატი იყო, მაგრამ არ აირჩიეს. ის არის ევროპის მეკობრეების პარტიის პრეზიდენტი 2018 წლის დეკემბრიდან
ევროპარლამენტი
არჩევნები
გრეგოროვამ ერთობლივად შექმნა 2019 წლის საერთო საარჩევნო პროგრამა ევროპული მეკობრე პარტიებისთვის, რომელსაც თებერვალში ხელი მოეწერა ლუქსემბურგში. გრეგოროვა ევროპარლამენტის წევრად, 2019 წლის ევროპარლამენტის არჩევნებში მეკობრეთა პარტიის სიის მეორე ნომრად მოხვდა.
მის პრიორიტეტებს შორის არის ევროკავშირის თავისუფალი ვაჭრობის შეთანხმებების გამჭვირვალობა, მაგალითად როგორიცაა ტრანსატლანტიკური ვაჭრობა და საინვესტიციო პარტნიორობა (TTIP), ასევე ევროკავშირის ჩართულობა კონფლიქტის ზონებში იარაღით ვაჭრობა.
კომიტეტების წევრობა
გრეგოროვა არის ევროპარლამენტის შემდეგი კომიტეტების წევრი:
ევრონესტის საპარლამენტო ასამბლეის დელეგაცია, ვიცე-თავმჯდომარე
ევროპარლამენტის საერთაშორისო ვაჭრობის კომიტეტი
საგარეო ჩარევების სპეციალური კომიტეტი ევროკავშირის ყველა დემოკრატიულ პროცესში, მათ შორის დეზინფორმაციის საკითხები
დელეგაცია ევროკავშირ-სომხეთის საპარლამენტო პარტნიორობის კომიტეტში, ევროკავშირ-აზერბაიჯანის საპარლამენტო თანამშრომლობის კომიტეტში და ევროკავშირ-საქართველოს საპარლამენტო ასოცირების კომიტეტში.
სქოლიო
დაბადებული 1993
ქალი პოლიტიკოსები
ჩეხი პოლიტიკოსები
ლუნენბურგი

ლუნენბურგი — ქალაქი კანადაში, ახალი შოტლანდიის პროვინციის ლუნენბურგის საგრაფოში. მდებარეობს პროვინციის სამხრეთის სანაპიროს რეგიონში, მაჰონის ყურის დასავლეთით, ნახევარკუნძულზე. ქალაქი დაახლოებით 90 კილომეტრით სამხრეთ-დასავლეთითაა დაცილებული ჰალიფაქსის რეგიონალური მუნიციპალიტეტის საზღვარს. 2006 წლის მონაცემებით, ლუნენბურგის მოსახლეობა 2 317 ადამიანს შეადგენს.
1995 წლიდან ქალაქის ისტორიული ნაწილი შესულია იუნესკოს მსოფლიო მემკვიდრეობის ძეგლთა სიაში.
ქალაქი გამოირჩევა უნიკალური არქიტექტურითა და სამოქალაქო მონახაზით, რაც ბრიტანეთის კოლონიური დასახლების გეგმარების საუკეთესო მაგალითია მთელს ჩრდილოეთ ამერიკაში.
იხილეთ აგრეთვე
იუნესკოს მსოფლიო მემკვიდრეობის ძეგლები კანადაში
მსოფლიო მემკვიდრეობის ძეგლების სია ამერიკაში
რესურსები ინტერნეტში
Town of Lunenburg
World Heritage site
Fisheries Museum of the Atlantic
Photographs of the Montbeliard monument, Lunenburg
A Short History of St. John's Anglican Church
Basil Brownless: The Story of Lunenburg's Most Historic Church: The 250-year history of St. John's Anglican Church. Lunenburg, 2002.
Municipality of the District of Lunenburg - Things to do in the surrounding area
კანადის ქალაქები
მსოფლიო მემკვიდრეობის ძეგლები კანადაში
სტელინეშტი

სტელინეშტი — სოფელი მოლდოვაში, ოკნიცის რაიონში. მდებარეობს ზღვის დონიდან 238 მეტრზე. 2004 წლის მონაცემებით, მოსახლეობა 0 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
ოკნიცის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ოკნიცის რაიონის სოფლები
Khoroshyovskaya (Moscow Metro)

Khoroshyovskaya (Moscow Metro)
Khoroshyovskaya is a station on the Bolshaya Koltsevaya line of the Moscow Metro. It opened on 26 February 2018 as one of five initial stations on the new line.
The station's name comes from the area of Khoroshyovo, which was supposedly named by Ivan the Terrible.
Infrastructure
Khoroshyovskaya has a direct connection to on the Tagansko-Krasnopresnenskaya line and an out-of-station transfer to on the Moscow Central Circle. After opening of station, the line now has two branches from Khoroshyovskaya, one that continues along the planned circle, and one that terminates at . The latter branch may ultimately become part of the planned Rublyovo-Arkhangelskaya line.
References
Moscow Metro stations
Railway stations in Russia opened in 2018
Bolshaya Koltsevaya line
Railway stations located underground in Russia
სარიგიუღი

სარიგიუღი — სოფელი სომხეთში, ტავუშის პროვინციაში. მდებარეობს ზღვის დონიდან 800 მეტრზე. 2008 წლის მონაცემებით, მოსახლეობა 1 253 ადამიანს შეადგენდა.
რესურსები ინტერნეტში
სომხეთის მოსახლეობის 2001 წლის აღწერის მონაცემები
ტავუშის პროვინციის სოფლები
ვასილ ბაბუხარდია

ვასილ ბაბუხარდია
ვასილ დიმიტრის ძე ბაბუხადია (დ. 1 სექტემბერი, 1913, ტყიბული) — ქართველი ქირურგ-უროლოგი. მედიცინის მეცნიერებათა დოქტორი (1967), პროფესორი (1972), საქართველოს მეცნიერების დამსახურებული მოღვაწე (1978), საქართველოს სახელმწიფო პრემიის ლაურეატი (1994), საქართველოს სამედიცინო-ბიოლოგიურ მეცნიერებათა აკადემიის ნამდვილი წევრი (1995).
ბიოგრაფია
1938 წელს დაამთავრა თბილისის სახელმწიფო სამედიცინო ინსტიტუტი. მეორე მსოფლიო ომის წლებში დივიზიის წამყვანი ქირურგი იყო. 1946–1971 მუშაობდა თბილისის სახელმწიფო სამედიცინო ინსტიტუტის პედიატრიული ფაკულტეტის ზოგადი ქირურგიულ კათედრაზე, 1971–1973 იმავე კათედრის პროფესორი იყო, ხოლო 1973-იდან უროლოგიის კათედრის გამგეა.
ბაბუხადია შეისწავლის თირკმლის პარენქიმის რეგენერაციას ჰიდრონეფროზის პირობებში, შარდ-კენჭოვან დაავადებას, საშარდე გზების ინფექციას, წინამდებარე ჯირკვლის ადენომას. იკვლევს საექიმო ეთიკისა და დეონტოლოგიის საკითხებს. მიღებული აქვს სახელმწიფო ჯილდოები, მ. შ. საბრძოლო ორდენი.
ლიტერატურა
ქართველი უროლოგები
დაბადებული 1 სექტემბერი
დაბადებული 1913
ტყიბულის მუნიციპალიტეტში დაბადებულები
თბილისის სახელმწიფო სამედიცინო ინსტიტუტის კურსდამთავრებულები
ქართველი ქირურგები
კინოხელოვნება

კინოხელოვნება (ბერძნ. kineo – „ვმოძრაობ“) — ვიზუალური ხელოვნების დარგი, რომლის ნაწარმოებები იქმნება რეალური, ინსცენირებული ან მულტიპლიკაციის საშუალებებით შექმნილი მოვლენების შესახებ.
კინოხელოვნება გაჩნდა მე-20 საუკუნეში, რომლის კონცეფცია არის შავ-თეთრი ან ფერადი „მოძრავი ნახატების“ პროეცირება ეკრანზე. კინოხელოვნებაში ხდება ლიტერატურის, თეატრის, სახვითი ხელოვნებისა და მუსიკის სინთეზი მისთვის დამახასიათებელი გამოხატვის საშუალებებით, რომელთაგან უმთავრესია კინოგამოსახულების ფოტოგრაფიული ბუნება და მონტაჟი. ხელოვნების ეს დარგი თითქმის მთლიანად არის დამოკიდებული ტექნიკურ განვითარებაზე, მათ შორის ფოტოგრაფიების მოძრაობის, პროექცირების, გახმოვანების, კინოფირების დამუშავებისა და გამჟღავნების ტექნოლოგიებზე.
კინოხელოვნება განუყოფლად არის დაკავშირებული კინოინდუსტრიასთან, რომელიც აწარმოებს კინოაპარატურას, გადასაღებ, გადამამრავლებელ, სადემონსტრაციო და სხვა ტექნოლოგიურ მოწყობილობებს. კინოხელოვნებისა და კინოინდუსტრიის ერთობლიობას კინემატოგრაფია ეწოდება.
კინოხელოვნების ნაწარმოებები
ანიმაციური ფილმი – დოკუმენტური ფილმი – დრამატული ფილმი – კინოჟურნალი – კომედიური ფილმი – მოკლემეტრაჟიანი ფილმი – სასწავლო ფილმი – სატელევიზიო ფილმი
კინოხელოვნების ტერმინები
კადრი – კინემატოგრაფი – კინო – კინოაპარატი – კინოდრამატურგია – კინოთეატრი – კინომუსიკა – კინოსაპროექციო აპარატი – კინოსტუდია – კინოფირი – როლი – სცენარი – ფილმი – ფოტოფირი
კინოხელოვნების მოღვაწენი
მსახიობი – ოპერატორი – რეჟისორი – სცენარისტი – ფოტოგრაფი
იხილეთ აგრეთვე:
გამოჩენილი კინორეჟისორები
გამოჩენილი კინომსახიობები
სხვადასხვა
კინოფესტივალები:
ბერლინის კინოფესტივალი – „ოქროს დათვი“
ვენეციის კინოფესტივალი – „ოქროს ლომი“
კანის კინოფესტივალი – „ოქროს პალმის რტო“
ლოკარნოს კინოფესტივალი – „ოქროს ლეოპარდი“
მოსკოვის კინოფესტივალი – „ოქროს გიორგი“
კინოხელოვნების პრემიები:
გოია – ესპანეთი
ოსკარი – აშშ
სეზარი – საფრანგეთი
ევროპის კინემატოგრაფიული ჯილდო
ცნობილი კინოსტუდიები:
გომონი – დეფა – ლენფილმი – მე-20 საუკუნე ფოქსი – მოსფილმი – პარამაუნთი – ქართული ფილმი – ჰოლივუდი
რესურსები ინტერნეტში
ქართული კინო
კინოთეატრი რუსთაველი
კინოთეატრი ამირანი
სახვითი ხელოვნება
გიორგი სხირტლაძე

გიორგი სხირტლაძე
გიორგი სერგოს ძე სხირტლაძე (დ. 9 ნოემბერი (ან სექტემბერი), 1932, მთისკალთა, ახლანდელი ონის მუნიციპალიტეტი — გ. 25 მარტი, 2008, თბილისი) — ქართველი სპორტსმენი (თავისუფალი ჭიდაობა). საბჭოთა კავშირის სპორტის დამსახურებული ოსტატი (1960).
ბიოგრაფია
1960 წელს დაამთავრა საქართველოს ფიზკულტურის ინსტიტუტი და 1966 წელს თბილისის სახელმწიფო უნივერსიტეტის ეკონომიური ფაკულტეტი. ოლიმპიადის ვიცე-ჩემპიონი (1960, რომი), ოლიმპიური თამაშების ბრინჯაოს პრიზიორი (1956, მელბურნი), მსოფლიოს ჩემპიონი (1959, თეირანი), მსოფლიოს ვიცე-ჩემპიონი (1957, სტამბოლი), მსოფლიო თასის გათამაშების ვიცე-ჩემპიონი (1958), სსრკ ხალხთა I სპარტაკიადის ჩემპიონი (1956), სსრკ ხალხთა II სპარტაკიადის ვიცე-ჩემპიონი (1959), სსრკ სამგზის ჩემპიონი (1954, 1957, 1960), სსრკ ვიცე-ჩემპიონი (1953). შვედეთის, უნგრეთის, აშშ-ის საერთაშორისო ტურნირებში გამარჯვებული. საპატიო ნიშნის ორდენის კავალერი. სკკპ წევრი 1961 წლიდან.
1956 წლის 1 სექტემბერს სპორტის განვითარების საქმეში აქტიური მონაწილეობისა და სსრ კავშირის 1956 წლის ხალხთა სპარტაკიადაზე მაღალი სპორტული მიღწევებისათვის დაჯილდოვდა საქართველოს სსრ უმაღლესი საბჭოს პრეზიდიუმის საპატიო სიგელით.
ძირითადი შედეგები
ლიტერატურა
ელგუჯა ბერიშვილი, ქართული სპორტის ოქროს წიგნი, გვ. 103, თბ., 2013.
რესურსები ინტერნეტში
გიორგი სხირტლაძე — ქართული სპორტი
სქოლიო
დაბადებული 1932
დაბადებული 9 ნოემბერი
გარდაცვლილი 2008
გარდაცვლილი 25 მარტი
ონის მუნიციპალიტეტში დაბადებულები
ქართველი მოჭიდავეები თავისუფალ სტილში
ქართველი ოლიმპიური პრიზიორები
საბჭოთა კავშირის სპორტის დამსახურებული ოსტატები
ანგოსტურა (კოლუმბია)

ანგოსტურა (კოლუმბია)
ანგოსტურა — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 1.675 მეტრზე. 2005 წლის მონაცემებით, მოსახლეობა 12 371 ადამიანს შეადგენდა. ფართობი 387 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
ანტიოკიის დეპარტამენტის მუნიციპალიტეტები და ქალაქები
ლუსი ჰოკინგი

ლუსი ჰოკინგი
კატერინა ლუსი ჰოკინგი (დ. 2 ნოემბერი, 1969) — ინგლისელი ჟურნალისტი, ნოველისტი, განმანათლებელი და ქველმოქმედი. იგი ფიზიკოსის სტივენ ჰოკინგის და მწერლის, ჯეინ ჰოკინგის ქალიშვილია. ცხოვრობს ლონდონში, და ცნობილია როგორც საბავშვო ნოველისტი და სამეცნიერო სფეროში, განმანათლებელი.
ადრეული ცხოვრება
ლუსი ჰოკინგი დაიბადა 1969 წლის 2 ნოემბერს, ინგლისში. არის სტივენ და ჯეინ ჰოკინგის ქალიშვილი. ჰყავს ორი ძმა, რობერტი და ტიმოთე ჰოკინგი. გაიზარდა კემბრიჯში, ბავშვობის რამდენიმე წელი გაატარა კალიფორნიაში. სწავლობდა „სტივენ პერსის ფონდში“.
ჰოკინგმა ფრანგული და რუსული ოქსფორდის უნივერსიტეტში შეისწავლა. სწავლისას მან დრო მოსკოვში დაჰყო, რათა რუსულის შესწავლაზე უფრო ფოკუზირებულიყო. შემდგომ შეისწავლა საერთაშორისო ჟურნალისტიკა ლონდონის საქალაქო უნივერსიტეტში.
პირადი ცხოვრება
ჰოკინგი 1998 წელს, ალექს სმიტზე დაქორწინდა. წყვილი 2004 წელს განქორწინდა. მათ ჰყავთ ერთი საერთო შვილი, უილიამი (დაბადებული 1997), რომელიც დაავადებულია აუტიზმით.
სქოლიო
დაბადებული 2 ნოემბერი
დაბადებული 1969
ინგლისელი ჟურნალისტები
ინგლისელი ნოველისტები
ინგლისელი ქველმოქმედები
San Nicolás de Los Ranchos

San Nicolás de Los Ranchos is a town and municipality in the Mexican state of Puebla in southeastern Mexico.
References
Municipalities of Puebla
ლე-პლერერი

ლე-პლერერი (მტირალა) — მთა პენინის ალპებში, შვეიცარიაში. მდებარეობს ვალეს კანტონში, მოვუაზენისა და დიკსენსის ტბებს შორის.
რესურსები ინტერნეტში
Le Pleureur on Hikr
ალპები
შვეიცარიის მთები
პეტი-კომბენი

პეტი-კომბენი (პატარა კომბენი) — მთა პენინის ალპებში, შვეიცარიაში. მდებარეობს ენტერმონტისა და ბანის ხეობებს შორის, ვალეს კანტონში. მიეკუთვნება გრან-კომბენის მასივს.
პეტი-კომბენი პოპულარული ადგილია თოვლზე სრიალის მოყვარულთა შოროს.
რესურსები ინტერნეტში
Petit Combin on Hikr
ალპები
შვეიცარიის მთები
Cephalotes klugi

Cephalotes klugi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
ჭიანჭველები
იპუბი

იპუბი — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 535 მეტრზე. მიეკუთვნება სერტან-პერნამბუკანუს მეზორეგიონს. შედის ეკონომიკურ-სტატისტიკურ მიკრორეგიონ არარიპინის შემადგენლობაში.
2010 წლის მონაცემებით, მოსახლეობა 28 120 ადამიანს შეადგენდა, მოსახლეობის სიმჭიდროვე 32.64 კმ²-ზე. ფართობი 861 419 კმ²-ია.
იხილეთ აგრეთვე
პერნამბუკუ
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პერნამბუკუს შტატის მუნიციპალიტეტები
ბერეზნიაკი (ხოროლის რაიონი)

ბერეზნიაკი (ხოროლის რაიონი)
ბერეზნიაკი — სოფელი უკრაინაში. მდებარეობს პოლტავის ოლქის ხოროლის რაიონში. 2013 წელს სოფლის მოსახლეობა 884 კაცს შეადგენდა.
რესურსები ინტერნეტში
სოფლის ამინდი
ხოროლის რაიონის სოფლები
ნაგომევის მთისჯვარის ეკლესია

ნაგომევის მთისჯვარის ეკლესია — არქიტექტურული ძეგლი ახალგორის მუნიციპალიტეტის სოფელ ნაგომევში. ეკლესია განვითარებულია შუა საუკუნეებში, კარიბჭე აგებულია გვიანი შუა საუკუნეებში.
სოფლიდან ჩრდილოეთით 2 კმ-ზე მდებარეობს დარბაზული ეკლესია, რომელსაც მოგვიანებით სამხრეთ ფასადზე მიაშენეს კოშკი, ამ უკანასკნელს კი კარიბჭე. ეკლესია გეგმით სწორკუთხა მოხაზულობისაა, აღმოსავლეთით სწორკუთხა საკურთხევლით, რომლის ცენტრში გაჭრილია გარეთ თაღოვანი, შიგნით არქიტრავული სარკმელი. საკურთხეველში შემორჩენილია სფერული კონქის სამხრეთი ნაწილი. სატრიუმფო თაღი აბსიდის მხრებს ეყრდნობოდა. ჩრდილოეთით მხოლოდ ქვედა ნაწილია შემორჩენილი.
საკურთხევლის წინ გვიანდელი ქვის კანკელის სამხრეთი ნაწილია. ეკლესიის თაღოვანი კარი სამხრეთითაა.
კარიბჭე ამოვსებულია ქვა-ღორღით.
ლიტერატურა
შიდა ქართლი, ახალგორის მუნიციპალიტეტის არქიტექტურული მემკვიდრეობა, ტ. IV, თბ., 2008, გვ., 147
ახალგორის მუნიციპალიტეტის ტაძრები
სეჩენი-ფიურდე (ბუდაპეშტის მეტრო)

სეჩენი-ფიურდე (ბუდაპეშტის მეტრო)
სეჩენი-ფიურდე — ბუდაპეშტის მეტროპოლიტენის სადგური. მდებარეობს 1-ელ ხაზზე (ყვითელი) და შედგება 2 ბაქნისაგან. სადგური გაიხსნა 1896 წელს.
რესურსები ინტერნეტში
ბუდაპეშტის მეტროპოლიტენის საიტი
ბუდაპეშტის მეტროსადგურები
ნუსრეთ გიოქჩე

ნუსრეთ გიოქჩე (დ. 9 აგვისტო, 1983) — თურქი პროფესიონალი შეფმზარეული, რომელიც ფლობს რესტორნების ქსელს „Nusr-Et“. მას ასევე მოიხსენიებენ თავისი ცნობილი ზედმეტსახელი „Salt Bae“. იგი ცნობილი გახდა ხორცის მომზადების ტექნიკით და შემდეგ მისი ორიგინალური პრეზენტაციით, რომელიც მთელ ინტერნეტში ვირუსულად არის გავრცელებული.
ბიოგრაფია
ნუსრეთ გიოქჩე დაიბადა ქალაქ ერზრუმში, თურქეთში. ის არის ქურთული წარმოშობის ოჯახიდან. იმის გამო, რომ ის ძალიან გაჭირვებულ ოჯახში ცხოვრობდა, მას მოუწია 6 კლასში სკოლის დატოვება და მუშაობა. მან სტამბოლში ყასაბის შეგირდად დაიწყო მუშაობა. გიოქჩე ასევე ცნობილია თავისი საქველმოქმედო საქმიანობით. მან ააშენა სკოლა თავის მშობლიურ ქალაქ ერზრუმში.
გიოქჩე ცნობილი გახდა ვირუსული ინტერნეტ ვიდეოებისა და მიმების სერიიდან, ვიდეოებში ჩანს, რომ ის „მშვენივრად“ ჭრის ხორცს და აყრის მარილს.
მას პოპულარობა მოუტანა ვიდეომ „Ottoman Steak“, რომელიც გამოქვეყნდა 2017 წლის 7 იანვარს. ვიდეომ ინსტაგრამზე 10 მილიონი ნახვა დააგროვა. მას მეტსახელად „Salt Bae“ შეარქვეს ხორცზე მარილის მოყრის მეთოდის გამო. ამ ვიდეოს შემდეგ მისი პოპულარობა გაიზარდა, რის შემდეგაც ის ემსახურებოდა ბევრ ცნობილ ადამაინსა და პოლიტიკოსს.
გიოქჩე ეწვია რამდენიმე ქვეყანას, მათ შორის არგენტინასა და შეერთებულ შტატებს 2007–2010 წლებში. იქ ის ადგილობრივ რესტორნებში უფასოდ მუშაობდა, რათა მზარეულობის გამოცდილება მიეღო, თურქეთში დაბრუნების შემდეგ გიოქჩემ გახსნა თავისი პირველი რესტორანი სტამბოლში 2010 წელს. 2014 წელს მან დუბაიში რესტორანი გახსნა.
2017 წლის დეკემბერს მან მიიღო კრიტიკა ფიდელ კასტროს გამოსახულების წინ გადაღებული ფოტოს გამო, რომელიც გადაღებულია 2016 წელს. 2018 წლის სექტემბერში გიოქჩემ და ვენესუელის პრეზიდენტმა ნიკოლას მადურომ ასევე მიიღეს კრიტიკა მათი ქმედებების გამო გიოქჩეს სტამბოლის რესტორანში. მიზეზი იყო ამ უკანასკნელის აღქმული უგრძნობლობა ვენესუელაში კრიზისის მიმართ.
რესურსები ინტერნეტში
ნუსრეთ გიოქჩეს ბიოგრაფია
სკანდალი ფიდელ კასტროს გამოსახულებასთნა გადაღებული ფოტოს გამო
ვენესუელის პრეზიდენტთან დაკავშირებული სკანდალი
დაბადებული 9 აგვისტო
დაბადებული 1983
თურქი მზარეულები
კოსვეი-ბეი (სადგური)

კოსვეი-ბეი (სადგური)
კოსვეი-ბეი — სადგური ჰონგ-კონგში, კუნძულის ხაზზე. მდებარეობს კოსვეი-ბეიში, ვან-ჩაის რაიონში. სადგური გაიხსნა 1985 წლის 31 მაისს.
რესურსები ინტერნეტში
MTR Corporation - Causeway Bay Station Street Map
MTR Corporation - Causeway Bay station location map
港鐵公司－Causeway Bay Station train service time
კუნძულის ხაზი
Crassispira flavescens

Crassispira flavescens is a species of sea snail, a marine gastropod mollusk in the family Pseudomelatomidae.
Description
The length of the shell attains 18 mm.
Distribution
This marine species occurs off Saint Vincent (Antilles)
References
Fallon P.J. (2011) Descriptions and illustrations of some new and poorly known turrids (Gastropoda: Turridae) of the tropical northwestern Atlantic. Part 3. Genus Crassispira Swainson, 1840, subgenus Crassiclava McLean, 1971. The Nautilus 125(2): 53-62
External links
flavescens
Gastropods described in 1846
არტურო ალესანდრი პალმა

არტურო ალესანდრი პალმა (დ. 20 დეკემბერი, 1868, ლონგავი, ჩილე — გ. 24 აგვისტო, 1950, სანტიაგო, ჩილე) — ჩილელი პოლიტიკური მოღვაწე. ჩილეს სამგზის პრეზიდენტი. პირველად თანამდებობა ეკავა 1920-1924 წწ. შემდეგ იყო დროებითი პრეზიდენტი 1925 წლის 25 მარტიდან 1 ოქტომბრამდე, ხოლო 1932-1938 წწ. ეკავა ჩილეს 22-ე პრეზიდენტის თანამდებობა
იხილეთ აგრეთვე
ჩილეს პრეზიდენტი
რესურსები ინტერნეტში
San Gregorio Massacre
Military interventions in Chilean politics
ჩილეს პრეზიდენტები
დაბადებული 20 დეკემბერი
დაბადებული 1868
გარდაცვლილი 24 აგვისტო
გარდაცვლილი 1950
ნარიმან ალიევი

ნარიმან ალიევი
ნარიმან რიდვანოვიჩ ალიევი (უკრ: Наріман Рідьванович Алієв; დ. 15 დეკემბერი, 1992) ― უკრაინელი კინორეჟისორი და სცენარისტი. პრემიის „Киноколо“ ლაურეატი(2019), უკრაინის ხელოვნების დამსახურებული მოღვაწე (2020).
ბიოგრაფია
ნარიმან ალიევი 1992 წლის 15 დეკემბერს პეტროვკაში (უკრაინა) დაიბადა. 2014 წელს კიევის თეატრის, კინოსა და ტელემაუწყებლობის ეროვნული უნივერსიტეტი ტელერეჟისურის მიმართულებით დაამთავრა.
2016 წელს მოკლემეტრაჟიანი ფილმისთვის „უშენოდ“ ბერლინალეზე ბროლის დათვზე იყო ნომინირებული. 2017 წლიდან არის უკრაინის კინოაკადემიის წევრი, ხოლო 2019 წლიდან ― ევროპული კინოაკადემიის. 2019 წლიდან არის უკრაინის ოსკარის კომიტეტის საჯარო საბჭოს წევრი. ნარიმან ალიევის პირველი სრულმეტრაჟიანი ფილმი „სახლში“ (2019) კანის 72-ე კინოფესტივალზე Un Certain Regard სექციაში წარადგინეს. 2020 წელს ფილმზე „ტრიუმფი“ დაიწყო მუშაობა.
სქოლიო
დაბადებული 15 დეკემბერი
გარდაცვლილი 1992
უკრაინელი კინორეჟისორები
უკრაინელი სცენარისტები
მალაიტის პროვინცია

მალაიტის პროვინცია — სოლომონის კუნძულების ერთ-ერთი პროვინცია. პროვინციის დასახელება წარმოიშვა ყველაზე დიდი კუნძულისაგან — მალაიტა. მის გარდა არსებობენ მომცრო კუნძული სამხრეთი მალაიტა და ატოლები სიკაიანა, ონტონგ-ჯავა. პროვინციის ფართობია — 4225 კმ², მოსახლეობის რაოდენობა 2009 წლის აღწერით შეადგენს 137 596 ადამიანს. ადმინისტრაციული ცენტრია — ქალაქი აუკი, რომელიც მდებარეობს კუნძულ მალაიტაზე.
სქოლიო
სოლომონის კუნძულების პროვინციები